Наум Петрески

Наум Петрески (р.  во ) — македонски пејач.

Настапувал на речиси сите фестивали во Македонија и на голем број во странство, а одржал голем број на концерти ширум светот. Испеал многу антологиски македонски песни, меѓу кои „Филизо, моме Филизо“, „Ајде сонце зајде“, „Зајди, зајди јасно сонце“ и други. Едни од неговите најголеми хитови се: „Жал за Деспина“, „Има ли песна“, „Лазарополе“ и други. Досега објавил 4 албуми, а последниот, со кој го одбележал 25- годишниот јубилеј, го реализирал во 2010 година под наслов „Оди ѕвездо“. Оженет е со познатата македонска фолк пејачка Зуица Лазова со која живеат во Скопје.

 Животопис 
Роден е на 7 декември 1966 година во Охрид. Детството и дел од возрасните години живеел во село Лабуништа, од каде што и потекнува неговото семејство. Со музика се занимавал од самото детство. Првиот јавен настап го имал на седумгодишна возраст, како претставник од македонија на деветтата меѓународна смотра на фолклорни друштва во Загреб. Од 1990 г. почнал професионално да се занимава со музика и до ден денес остварил многу успеси на музичко поле и секогаш останал доследен на корените на македонската фолклорна музика. Настапувал на бројни фестивали, а самиот почеток бил во 1990 г.на фестивалот “Фолк хит на годината” со песната Наум бекрија. Во 1991год. со забележителен настап како млад и перспективен вокал со песната “Има ли песна” постигнал најголем успех во историјата на валандовскиот фестивал освојувајќи  четири награди  прво место од публика, најдобар дебитант, второ место од жири и награда за интерпретација. Истата песна била избрана за фолк хит на годината, а Наум ја добил наградата за вокал на годината. Од тогаш до сега се ределе бројни настапи, успеси во Македонија и низ дијаспората. Од тие настапи му биле доделени голем број признанија, благодарници и плакети. Испеал голем број дуети “Љубов голема” со фолк дивата Виолета Томовска, “За Македонија” со Есма Реџепова, “Пеј бистро пеј” со Сузана Спасовска, потоа дуети со Росана Тодоровска  и песната “Сенките под маслините”, “Тиквешка елегија” со Зуица Лазова, “Љубовта не отепа” со неговата ќерка Анастасија Петреска и многу други....
Некои од  песните се обнародени како што се “Има ли песна”, “Жал за Деспина”, “Љубов голема”, “Лазарополе”. Издал две касети првата под наслов “Има ли песна” и втората “Жал за Деспина”  и три цедеа “ Песно моја”, “Пат за Македонија”, “Оди звездо” и заедничко ЦД со етно групата Синтезис насловено како Синтезис и Наум Петрески.
Едно од најголемите дела во кое учествувал е проектот Македонска чалгија во која учествувал со дури 45 песни од 120, распределени во албум од 6 цедеа.
Својата држава ја претставувал во многу земји ширум светот, меѓу кои отворање на македонски културен центар во Истанбул-Турција, Софија-Р.Бугарија, претставување на македонската музика во опера хаус Сиднеј-Австралија и многу други настапи. Остварувал соработка со гордоста на македонското оро Танец, со КУД “Кочо Рацин”, КУД “Орце Николов”, КУД “Билјана”-Скопје, со КУД “Панчо Пешев”-Куманово. Учествувал на голем број хуманитарни концерти, а се јавувал и како организатор на истите  еден од нив е помош на децата парафлегматичари од Прилеп и околијата.
Зад него се паметат пет солистички концерти првиот во 1992год, вториот во 2001, третиот во 2011 со Синтезис, четвртиот во 2017, и последниот во 2022год. на кои учествуваале врвни имиња од Македонија и Србија.

 Спотови 
 Спот  Година  Режисер  Има ли песна  1991 Стојан Стојаноски   Оди ѕвездо  2011    Лазарополе таму најгоре  2013    Русе ле моме најубаво  2013    Суљеман седит на кула  2013    Што си толку Лено гајилелија (Синтезис)  2013    Песна за Растак  2013    Среќна Нова Година  2015    Песна за верни другари  2015    Потроши  2015  Дарио Јанковиќ Не си одиме рано  2016   Видео Арт Студио Не се фаќај Доне Донке  2016    Желба последна  2016    Дајте уште вино  2017  За Македонија  2017  Миле Грозданоски Заљубив  2017   Ин продукција Сите ловци и риболовци  2018  Видео Арт студио Маалска (Група Академци)  2018  Видео Арт Студио Напишав песна  2019  Видео Арт студио До зори  2019  Видео Арт студио Моето Јеловце  2021  Ин продукција Гнездо  2021  Естрада Плус 2 Новогодишна  2021Ин продукција Болен ми лежи Миле Поп Јорданов  2023  Скендеровски Продукција Живото брате  2024  Огнен Шапковски Ако умрам ил загинам  2025  Слендеровски Продукција

 Наводи 

 Надворешни врски 
 Наум Петрески на YouTube
 Наум Петрески — обожавателска страница на Facebook

Категорија:Живи луѓе
Категорија:Македонски фолк пејачи
Категорија:Луѓе од Охрид